Skúsenosti a energiu by som chcel naďalej odovzdávať pre šport

Opäť sa blížia voľby do Prešovského samospravného kraja a 4.novembra 2017 sa rozhodne, kto okrem predsedu PSK bude sedieť v poslaneckých laviciach. Každý hlas bude dôležitý a rozhodne sa, či medzi poslancami budú sedieť fanúšikovia a podporovatelia najpopulárnejšieho športu, akým futbal určite je.

Stále ako poslanec PSK som v zastupiteľstve PSK presadzoval, aby investície išli do športu. Ako aktívny športovec je to aj moja povinnosť, ale vážim si každého, kto šport podporuje v obciach, lebo určite to nie je jednoduché a ľahké. Podporil som veľku investíciu na Futbal arénu. Ešte prebiehajú „papierové“ procesy, ale verím a som o tom presvedčený, že v Prešove bude stáť jeden z najkrajších futbalových arén na Slovensku. Ľahšie sa budú aj presadzovať ďalšie finančné injekcie, keď v poslaneckom zbore budú zvolení podporovatelia futbalu.

Na Sekčove už je vybudovaná PSK aréna s ľadovou plochou, ktorí viacerí využívajú. Tiež som podporil, aby šport spolu s kultúrou dostal dotácie a schválili sme ich každoročne pre mestá a obce. V tomto roku išlo o sumu 287.000,-Eur.

Niektoré kluby sa zapojili aj do projektov cez regionálny futbalový zväz. Skoro všetci boli úspešní a som rád, že tieto projekty prešli v prospech klubov, ktoré si určite pomôžu a opravia sa viaceré ihriská v obciach. Bola schválená celková suma 115.000,-Eur. Som rád, že som mohol byť pri tom a požadované príspevky si rozdelia kluby – Torysa, Sabinov, Ražňany, Kamenica a v okrese Prešov – FK Safi, Fintice, Chmin.Nová Ves, V.Šebastová, Malý Šariš a Župčany. Keď budú v budúcnosti ďalšie takéto možnosti a zo strany klubov budú žiadosti, tak opäť podporím ďalšie kluby, aby sme sa na ihriskách všetci futbalom tešili.

Ak aj naďalej dostanem podporu občanov do týchto volieb, do ktorých kandidujem s rešpektom, aj keď za mnou sú výsledky, tak naďalej mojou prioritou bude podpora športu. Ak ta dôvera bude, tak budem opäť „nabudený“ a pripravený pracovať a urobiť maximum pre najkrajší a najpopularnejší šport na svete.

Bol by som rád, keby ste mi pomohli, aby som potom mohol pomôcť aj ja futbalu.

Uvedomujem si, že bez Vás a Vašej podpory a hlasu to nebude vôbec ľahké a jednoduché. Veľmi pekne ďakujem.